《过韩许州石淙庄》
宋代·苏辙

飞泉来无穷，发自嵩岭背。
奔驰两山间，偶与乱石会。
倾流势摧毁，泥土久崩溃。
坚姿未消释，?截嶭俨相对。
居然受喷泼，雷转诸壑内。
初喧堕深谷，稍放脱重隘。
跳沫溅霏微，余澜汹澎湃。
宸游昔事远，绝壁遗刻在。
人迹久寂寥，物理爇兴废。
相君厌纷华，筑室俯湍濑。
濯缨离尘垢，洗耳听天籁。
将追赤松游，自置青云外。
道人亦何者，预此事归计。
犹恐山未深，更种万株桧。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。